Vladimir Solovyov
Vladimir Rudolfoviç Solovyov (rus. Владимир Рудо́льфович Соловьё́в; 20 oktyabr 1963, Moskva) — Rusiya jurnalisti və televiziya aparıcısı. Xarici KİV-lər Solovyovun televiziya şousunu Vladimir Putinin təbliğatını təşviq etmək üçün platforma olmaqda ittiham edir. 2009-cu ildən bəri İtaliyada yaşamaq icazəsinə malikdir və buna görə müxalifət dairələri tərəfindən tənqid olunur. Lakin Solovyovun iddiasına görə bu icazə ona həmin ölkədə işləməyə və vətəndaşlıq almağa imkan vermir.